《三月二十九日饮杭州路耿同知花园》
元代·方回

巢燕春泥久已融，虞弦节近鼓薰风。
枝枝烂熟樱桃紫，朵朵争妍芍药红。
冠豸霁威贤御史，雕虫得雋老诗翁。
十分蚕麦今年稔，我辈何妨酒一中。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。